
มาตรการยกระดับส่งเสริมคุณธรรมและความโปร่งใสภายในหน่วย ประจำปีงบประมาณ พ.ศ.2569สำนักงาน ป.ป.ช.

สถานีตำรวจท่องเที่ยว 3 กองกำกับการ 2 กองบังคับการตำรวจท่องเที่ยว 3
	ตามที่ สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.)  ได้ร่วมกับสำนักงานตำรวจแห่งชาติ ในการขยายการประเมินคุณธรรมและความโปร่งใสในการดำเนินงาน
ของหน่วยงานภาครัฐ (Integrity and Transparency Assessment: ITA) ลงสู่ “สถานีตำรวจทั่วประเทศ ” ในปีงบประมาณ พ.ศ.2569 ในฐานะหน่วยงานในสังกัดกองบัญชาการตำรวจท่องเที่ยว สำนักงานตำรวจแห่งชาติ ซึ่งมีภารกิจในการบริการประชาชนและนักท่องเที่ยวในเขตพื้นที่ เพื่อสะท้อนให้เห็นถึงบทบาท
และความสำคัญของการบริหารราชการของสถานีตำรวจท่องเที่ยว และเกิดกลไกการมีส่วนร่วมและการป้องกันการทุจริตในการบริหารราชการในเขตพื้นที่ จึงมีความจำเป็นอย่างยิ่งที่จะต้องมีการพัฒนาระบบการบริหารราชการ การให้บริการให้มีคุณธรรมและความโปร่งใส สถานีตำรวจท่องเที่ยว 3 กองกับการ 2 กองบังคับการตำรวจท่องเที่ยว 3 (กระบี่) ได้ดำเนินการเตรียมความพร้อมรับการประเมินคุณธรรมและความโปร่งใส
ในการดำเนินงานของหน่วยงานภาครัฐ (Integrity and Transparency Assessment: ITA)  ของสถานีตำรวจประจำปีงบประมาณ พ.ศ.2569 รายละเอียด ดังนี้
	1. การชี้แจงและให้ข้อมูลเกี่ยวกับการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA ) ของสถานีตำรวจท่องเที่ยว ประจำปีงบประมาณ พ.ศ.2569  แก่เจ้าหน้าที่ตำรวจในหน่วยงาน และการวิเคราะห์กรอบประเด็น
ที่ต้องดำเนินการและปรับปรุงและพัฒนาในปีงบประมาณ พ.ศ.2569 เพื่อให้การดำเนินงานการประเมินคุณธรรมและความโปร่งใสในการดำเนินงานเป็นไปด้วยความเรียบร้อย บรรลุเป้าหมายที่กำหนดไว้ 
จึงได้ประชุมเตรียมความพร้อมชี้แจงและให้ข้อมูลเกี่ยวกับการประเมินแก่เจ้าหน้าที่ตำรวจในหน่วยงานและคณะทำงานขับเคลื่อนและกำกับติดตาม การประเมินคุณธรรมและความโปร่งใสในการดำเนินงาน
ของหน่วยงานภาครัฐ (Integrity and Transparency Assessment: ITA) ของสถานีตำรวจท่องเที่ยว 
ประจำปีงบประมาณ พ.ศ.2569 ของสถานีตำรวจท่องเที่ยว 3 กองกำกับการ 2 กองบังคับการตำรวจท่องเที่ยว 3 

